《玄览亭小坐怀白鹤山人》
明代·许相卿

远寺疏钟送夕阳，危阑独凭放歌长。高鸿望迥暮天碧，野蝶愁牵霜叶黄。

对影作双真自爱，百年强半尚须忙。深踪懒性过从断，犹忆清吟旧楚狂。

作者简介：（1479—?）浙江海宁人，字伯台，晚年自号云村老人。正德十二年进士。世宗即位，授兵科给事中。为给事三年，屡上疏言事，尤极言功臣子弟荫官不及中官厮养，皆不听，遂谢病归。嘉靖八年诏养病三年以上不赴都者，落职闲住，遂废。夏言秉政后，招之，谢勿应。